ภาพวาดสมัยราชวงศ์ชิง

*หมื่นชาติเข้าถวายบรรณาการ* (萬國來朝圖, 1761) ฉบับฤดูหนาว พิพิธภัณฑ์พระราชวัง (北京故宮博物院).
ฉบับฤดูร้อนของ *หมื่นชาติเข้าถวายบรรณาการ* (萬國來朝圖, 1761). พิพิธภัณฑ์พระราชวัง (北京故宮博物院).
จักรพรรดิเฉียนหลง ขณะพระชนมายุ 65 พรรษา ในพระราชวังต้องห้าม ทรงเข้าร่วมพระราชพิธี
***หมื่นชาติเข้าถวายบรรณาการ*** (จีน: 萬國來朝圖; พินอิน: *Wànguó láicháo tú*, วาดขึ้นในปี ค.ศ. 1761) เป็นภาพวาดขนาดมหึมา (299x207cm) ในสมัย ราชวงศ์ชิง ซึ่งแสดงภาพคณะทูตจากนานาประเทศเข้าเฝ้าจักรพรรดิเฉียนหลง ที่พระราชวังต้องห้ามในกรุงปักกิ่งในช่วงปลายทศวรรษที่ 1750

ภาพวาดนี้มีจุดมุ่งหมายเพื่อแสดงความเป็นสากลและความเป็นศูนย์กลางของจักรวรรดิจีนในสมัยราชวงศ์ชิง เนื่องจากประเทศส่วนใหญ่ในเอเชียและยุโรปจะถวายบรรณาการต่อจักรพรรดิจีนเป็นระยะ ๆ  โดยจีนมีการวาดภาพแบบนี้มานานแล้ว (ซึ่งถือเป็น *"ภาพวาดการถวายบรรณาการในแต่ละช่วงเวลา"*) โดยเริ่มวาดในช่วงคริสต์ศตวรรษที่ 6 ประเพณีการวาดภาพวาดดังกล่าวสิ้นสุดลงในช่วงที่เกิดสงครามฝิ่น ซึ่งทำลายอุดมคติของจักรวรรดิจีนอันยิ่งใหญ่ที่เชื่อว่าเป็นศูนย์กลางของโลก และเปิดทางให้จีนตระหนักรู้ว่าตนก็เป็นเพียงประเทศหนึ่งเช่นเดียวกับประเทศทั้งหลาย  หลักการดังกล่าวเป็นหนึ่งในการแสดงความเคารพต่อจักรพรรดิจีนอย่างไม่มากก็น้อย โดยจะมีการนำบรรณาการไปถวายต่อจักรพรรดิจีนเป็นระยะ ๆ เพื่อเป็นการแสดงสัญลักษณ์ต่อการรับทราบถึงการเป็นผู้นำของจีน  ภาพวาดสมัยราชวงศ์หมิงได้กล่าวถึงไว้ว่า "จักรพรรดิทรงประทับอยู่ตรงกลาง ควบคุมอยู่เหนือชาติอื่น ๆ และทุกสรรพสิ่งภายใต้พระอาทิตย์"

การใช้คำว่า "หมื่นชาติ" ("萬國") มีความหมายโดยนัยหมายถึงการมีชาติเข้ามาเจริญสัมพันธไมตรีกับจีนนับไม่ถ้วน

เอเชีย
------

ราชทูตที่เข้ามาถวายบรรณาการจากนานาประเทศในเอเชีย เช่น เกาหลี (朝鮮), อันนาม (安南), รีวกีว (琉球國), สยาม (暹羅國)、ลูซอน (呂宋, ฟิลิปปินส์), ซูลู (蘇祿), พม่า (緬甸國).

* ราชทูตจากรัฐข่านคาซัค (哈薩克)ราชทูตจากรัฐข่านคาซัค (哈薩克)
* ราชทูตจาก รีวกีว (琉球國)ราชทูตจาก รีวกีว (琉球國)
* ราชทูตจาก ญี่ปุ่น(日本國)ราชทูตจาก ญี่ปุ่น(日本國)
* ราชทูตจาก หลวงพระบาง (南掌國)ราชทูตจาก หลวงพระบาง (南掌國)
* ราชทูตจาก จาการ์ตา(咖喇吧國)ราชทูตจาก จาการ์ตา(咖喇吧國)
* ราชทูตจาก รัฐสุลต่านบันจาร์มาซิน(馬辰國)ราชทูตจาก รัฐสุลต่านบันจาร์มาซิน(馬辰國)
* ราชทูตจาก สยาม (暹羅國)ราชทูตจาก สยาม (暹羅國)
* ราชทูตจาก พม่า (緬甸國)ราชทูตจาก พม่า (緬甸國)
* ราชทูตจาก เกาหลี (朝鮮國)ราชทูตจาก เกาหลี (朝鮮國)
* ราชทูตจาก บาดักชัน (拔達克山) (อัฟกานิสถาน)ราชทูตจาก บาดักชัน (拔達克山) (อัฟกานิสถาน)
* ราชทูตจาก อันดิจาน (安集延) (อุซเบกิสถาน)ราชทูตจาก อันดิจาน (安集延) (อุซเบกิสถาน)
* ราชทูตจาก คีร์กีซ (布魯特)ราชทูตจาก คีร์กีซ (布魯特)
* ราชทูตจาก บรูไน (汶萊國)ราชทูตจาก บรูไน (汶萊國)
* ราชทูตจาก รัฐสุลต่านยะโฮร์ (柔佛國)ราชทูตจาก รัฐสุลต่านยะโฮร์ (柔佛國)
* ราชทูตจาก อันนาม (安南國)ราชทูตจาก อันนาม (安南國)
* ราชทูตจาก ซูลู (蘇祿國)ราชทูตจาก ซูลู (蘇祿國)
* ราชทูตจาก ลูซอน (呂宋國)ราชทูตจาก ลูซอน (呂宋國)
* ราชทูตจาก ซิงกอรา (สงขลา)  (宋腒𦛨國)ราชทูตจาก ซิงกอรา (สงขลา) (宋腒𦛨國)
* ราชทูตจาก สุมาตรา(蘇喇國)ราชทูตจาก สุมาตรา(蘇喇國)
* ราชทูตจาก มะละกา (馬六甲國)ราชทูตจาก มะละกา (馬六甲國)
* ราชทูตจาก กัมพูชา (柬埔寨)ราชทูตจาก กัมพูชา (柬埔寨)

### ซินเจียง

ราชทูตบางส่วนจากดินแดนซินเจียงซึ่งเพิ่งถูกยึดครองโดยราชวงศ์ชิง (สงครามชิง - ซูงการ์) มีชนเผ่า เช่น อี่ลี้ (伊犁) มาจากศูนย์กลางเดิมของรัฐข่านซูงการ์, อุกตูร์ปัน (烏什), กัชการ์ (喀什喀爾) และ ยาร์เคน (葉爾奇木) เป็นต้น

* ราชทูตอี่ลี้ ("伊犁", อดีตรัฐข่านซูงการ์)ราชทูตอี่ลี้ ("伊犁", อดีตรัฐข่านซูงการ์)
* ราชทูตอุกตูร์ปัน ("烏什")ราชทูตอุกตูร์ปัน ("烏什")
* ราชทูตยาร์เคน (葉爾奇木)ราชทูตยาร์เคน (葉爾奇木)
* ราชทูตกัชการ์ (喀什喀爾)ราชทูตกัชการ์ (喀什喀爾)
* ราชทูตอักซู (阿克蘇)ราชทูตอักซู (阿克蘇)
* ราชทูตกูชา (庫車)ราชทูตกูชา (庫車)
* ราชทูตโกร์ตัน (和闐)ราชทูตโกร์ตัน (和闐)
* ราชทูตการาชาห์ร์ (哈爾沙爾)ราชทูตการาชาห์ร์ (哈爾沙爾)

ยุโรป
-----

ราชทูตจากหลายชาติในยุโรปยังได้ส่งบรรณาการมาถวายแก่จีน เช่น ฝรั่งเศส (法蘭西), ฮอลแลนด์ (荷蘭), อังกฤษ (英吉利), รัสเซีย (鄂羅斯國).

* ราชทูตฝรั่งเศส ("法蘭西")ราชทูตฝรั่งเศส ("法蘭西")
* ราชทูตอังกฤษ (英吉利國)ราชทูตอังกฤษ (英吉利國)
* ราชทูตรัสเซีย (鄂羅斯國)ราชทูตรัสเซีย (鄂羅斯國)
* ราชทูตฮอลแลนด์ (荷蘭國)ราชทูตฮอลแลนด์ (荷蘭國)
* ราชทูตสวีเดน (瑞國)ราชทูตสวีเดน (瑞國)
* ราชทูตเฮลเวเทีย (合勒未祭亞)ราชทูตเฮลเวเทีย (合勒未祭亞)
* ราชทูตโปแลนด์ (波羅呢亞)ราชทูตโปแลนด์ (波羅呢亞)
* ราชทูตฮังการี (翁加里亞)ราชทูตฮังการี (翁加里亞)
* ราชทูตเยเรวาน (亞利晩)ราชทูตเยเรวาน (亞利晩)
* ราชทูตจากแถบมหาสมุทรแอตแลนติก (大西洋, ชาวตะวันตก ไม่ทราบสัญชาติ)ราชทูตจากแถบมหาสมุทรแอตแลนติก (大西洋, ชาวตะวันตก ไม่ทราบสัญชาติ)
* ราชทูตจากแถบมหาสมุทรอินเดีย (小西洋, ชาวตะวันตก ไม่ทราบสัญชาติ)ราชทูตจากแถบมหาสมุทรอินเดีย (小西洋, ชาวตะวันตก ไม่ทราบสัญชาติ)

ภาพพิมพ์ยอดนิยมร่วมสมัยกับ *หมื่นชาติเข้าถวายบรรณาการ*
------------------------------------------------------

ภาพพิมพ์ปีใหม่ (*เหนียนฮวา* 年畫) ชื่อ "หมื่นชาติเข้าถวายบรรณาการ" (Wanguo laichao tu 萬國來朝圖) โดย หวัง จุนฟู่ (王君甫) กลางถึงปลายคริสต์ศตวรรษที่ 17
แม้ว่าหมื่นชาติเข้าถวายบรรณาการค่อนข้างเหมือนจริงและได้มาจากธรรมเนียมการวาดภาพของคณะเยซูอิตของ จูเซปเป คาสตีลลิโอเน ภาพลักษณะนี้ยังก่อให้เกิดภาพพิมพ์ร่วมสมัยยอดนิยมบางภาพที่มีชื่อเดียวกัน แต่มีการแสดงภาพล้อเลียนมากกว่ามาก เช่น ภาพพิมพ์ปีใหม่ (*เหนียนฮวา* 年畫) โดย หวัง จุนฟู่ (王君甫, กลางถึงปลายคริสต์ศตวรรษที่ 17). ซึ่งสะท้อนให้เห็นถึงประเพณีศิลปะพื้นบ้านของจีนที่มีจุดประสงค์เพื่อทางการค้าโดยจำหน่ายให้กับครัวเรือนทั่วไปในช่วงเทศกาลปีใหม่

หมื่นชาติเข้าถวายบรรณาการ (萬國來朝圖) ของหวัง จุนฟู่ ยังพรรณนาถึงต่างประเทศต่าง ๆ ที่มาเยือนราชสำนักของจักรพรรดิด้วย แต่เป็นไปในลักษณะที่ค่อนข้างแปลกประหลาด ผู้ถวายบรรณาการหลายคนที่มาถึงประตูเจิ้งหยางเหมิน (正陽門) ของพระราชวังต้องห้ามนั้นเป็นภาพที่มีความเข้าใจเชิงล้อเลียนมากขึ้นเกี่ยวกับภูมิศาสตร์และกายภาพต่างประเทศ: ภาพพิมพ์อัดแน่นไปด้วยราชทูตของ "ประเทศคนแคระ" (小人國), ประเทศของคนหน้าอกมีรู (穿心國), ญี่ปุ่น (日本), อินเดีย (天竺), ประเทศมุสลิม (回回國), ฮอลแลนด์ (荷蘭), ยักษ์ใหญ่แห่งปาตาโกเนีย (長人國) และ "มหาสมุทรตะวันตก" (西洋) อาจเป็นทวีปยุโรป

แหล่งอ้างอิง
------------

1. 1 2 3 4  Liu, Xin (12 August 2022). *Anglo-Chinese Encounters Before the Opium War: A Tale of Two Empires Over Two Centuries* (ภาษาอังกฤษ). Taylor & Francis. pp. 45–46. ISBN 978-1-000-63756-4.
2. 1 2  Wade, Geoff; Chin, James K. (19 December 2018). *China and Southeast Asia: Historical Interactions* (ภาษาอังกฤษ). Routledge. p. 135. ISBN 978-0-429-95213-5.
3. 1 2 3 4  Zhang, Qiong (26 May 2015). *Making the New World Their Own: Chinese Encounters with Jesuit Science in the Age of Discovery* (ภาษาอังกฤษ). BRILL. pp. 352–353. ISBN 978-90-04-28438-8.

แหล่งข้อมูลอื่น
---------------

* ภาพอย่างละเอียดจากพิพิธภัณฑ์พระราชวัง กรุงปักกิ่ง